JohanHeinsen/ENO huggingface dataset:
Viborger Samler, 1827-04-17
J Storbrittanniens Rige i Europa befinde sig i Alt 3,820 Gjeldsarrestantere, nemlig i England 2865, i Skotland 216 i Vales 74 og i Jrland 664; altsaa beregnet efter Folkemængden: i England 1 af hvert 3500 i Wales 1 af 7000 og i Skotland og Jrland 1 af hvert 10,000 Mennesker.
Viborger Samler, 1827-04-17
Den Tidende, udbredt fra Falmouth. At 24,000 Franske og Spanier vare rykkede ind i Alentejo, satte i Gaar hele Staden i Bevægelse; men da Brevene, fra Lissabon aldeles intet melde derom, ansees det for Opdigtelse.
Viborger Samler, 1827-04-17
Siden den Spanske Regjering har befalet de Portugisiske Rebelleres Afvæbning, have vore Ministre, sendt de strengeste befalinger til Gibraltar hvorved det forbydes Kapere og Smuglere derfra at løbe ud, der i denne Tid grovelig have foruroliget de Spanske Kyster.
Viborger Samler, 1827-04-17
Paris. 3die April. Den afdøde Pair, Hertug af Rochefaucauld=Liancourt blev begravet den 30te Marts, Denne Ædle havde hele Frankrig meget at takke, saavel for hans store Fortjenester for at have befordret patriotiske Anlæg, som og især fordi han indforte Vaccination i Frankrig. Men, et saare ærgerligt og Mandens Familie fortrædigende Tilfælde fandt Sted ved hans Jordefærd. Hans Søn Frid. Julius de Rochefaucauld og hans Beslægtede, Hertugen af Estissac, Grev Alexander Gaetan, Olivier, Prinds Aldobrandini og Greven af Montant fortælle derom i Aviserne: "Cleverne i Konst- og Jndustrie=Skolen i Chalons, der i lang Tid havde havt den afdøde til Generalinspecteur, vilde, af Taknemlighed, bære Liget fra Sorgehuset til Barrieren, da det siden skulle føres til den Afdødes Landgods Liancourt. Med stor Stads blev Liget fort til Magdalenekirken; Liig klædets Hjørner bares af Hertugerne af Doudcauville og Uges, Marquis Desolles og Hr. Raynouard. Da Liget kom til Magdalenekirkegaarden og der blev holdt Andagt og Liget derfra skulde til Barrieren, stod en Mand paa Trappen ved Kirken, der dog ikke havde Polititegnet, og forbod disse Bærere, at bære det længere; men befalede, at det skulde sættes i Liigvognen og kjøres. De Unge modsatte sig befalingen, som de ikke meente var anthoriseret; men en vagthavende Officeer (en Oberstlieutenant) kommanderede Militæren frem, der med Bajonetterne anfaldt Bærerne, saa at Kisten faldt i Rendestenen. Bærerne fulgte derefter ordentlig bag efter Liigfølget; Risten kjortes paa Liigvognen bort og, ved Barrieren, floge Bærerne en Kreds og Følget og hørte den Tale som Pairen Baron Charl. Dupin holdt over den Afdøde. Flere Pairer vilde have talt over denne høistfortjente Afdøde; men de afskrækkedes ved dette forargelige Optrin." Sagen er anmeldt i Deputeret kammeret og paastaaet undersøgt og straffet; men man syntes der døve for Andragendet, derimod har Pairernes Kammer taget Sagen alvorlig og forlangt retlig Undersøgelse og Afstraffelse for at forebygge slig Vanære for Eftertiden. Hs. Maj. Kongen har ladet sin Huusminister bevidne Familien sin Sorg, over denne Forargelse.
Viborger Samler, 1827-04-17
Det Spanske Hof har kundgjort flere Fastlands Ministre: at det nu som Beviis paa sit fredelige Sindelag, har afvæbnet de til Spanien overløbne Portugisiske Jnsurgentere og, at det som Følge deraf, venter at disse Regjeringer vilde mægle Fred for Spanien for at ende Stridighederne med Portugal. Man ønsker derfor og, at de Engelske Tropper drages udaf Portugal, da saa endelig Fred skal vorde sluttet; (men om den brydes naar Englænderne ere dorte, tales der ikke om.) Det synes eller: at de overspandte Apostoliske have tabt meget af deres Jndflydelse paa den Spanske Nation (ventelig fordi de nu ikke have saa store Pengeresourcer) og Armeen ønsker hellere at faae Krig, for at undgaae deres Forførelser.
Viborger Samler, 1827-04-17
Den ny Spanske Gesandt ved det Engelske Hof. Greve Ofalia, er passeret Bajonne. 3 Spanske ilende Courerer gik derigjennem med vigtige Brevskaber til London, Wien og Petersborg.
Viborger Samler, 1827-04-17
Rio Janeiro. Hs. Majestæt Keiseren lod sig den 24de Januar første Gang see offentlig efter sin Gemalindes Død - Han var til Sinds atter med Tropper at seile til Nio Grande - Men nu er der kommen en Engelsk Gesandt Hr. Gordon som man vist troer bringer Freden istand mellem Brasilien og Buenos Ayres - Det hedder, at Keiseren derefter agter sig til Portugal. Admiral Brown har skuffet vore Krydsere og er lø den ind til Buenos Ayres.
Viborger Samler, 1827-04-17
Lissabon. Efter de udkomne Beretninger ere Jnsurgenterne fuldstændig slagne eller afvæbnede tilbagesendte fra Spanien, endskjøndt dog nogle Hobe skulle være i vore nordre Provindser.
Viborger Samler, 1827-04-17
Madrid. 23de Marts. Grev Osalig skal et Par Maaneder opholde sig i Paris, forinden han reiser til London. Man mener hans Sendelse er af stor Vigtighed. Hr. Lozan har faaet 5000 Fr. betalt og gaaer som vor Generaltonsul til Hamborg.
Viborger Samler, 1827-04-17
De Portugisiske Rebellere, som ere afvæbnede, sendes til Portugal. Man siger Marq. Chaves og Canellos, der skulde fores til Frankrig, have faaet Tilladelse at føres til Zamora. - Generalerne Monnet og Sarssield, skulde, sige man, være faldne i Unaade hos Regjeringen, da de strengt opfyldte Afvæbningsordren. General Egnia lod dem beholde Vaabnene og sendte dem over Grændsen.
Viborger Samler, 1827-04-17
Blandet. Af Madrids Kirke Santa Maria de Almeidinghar man i denne Tid bortstiaalet en Krone af den hellige Jomfrues Hoved, som var over 25,000 Specier værd. Under Titelen: Elemens Alv og Bertingsz er i Paris udkommen en mærkværdig Bog, som indeholder en Brevvexling imellem ovennævnte Personer, om hvem Udgiveren meddeler følgende foreløbige Noticer: "1720 levede der paa Opdragelses=Seminariet i Rimini to Drenge, som havde indgaaet et fortroligt Venskab med hinanden og gjensidig gjort det Løvte, hvad deres Lod end maatte blive i Verden, dog at skrive hinanden til i det mindste een Gang hver andet Aar. Den ene af dem Lorenzo Ganganelli, blev siden Pave under det hostpriste Navn Clemens XIV, den anden blev den, under Navnet Carlin, saa berømte første Harleqvin ved det italienske Theater i Paris.
Viborger Samler, 1827-04-17
Den 25de Decbr. blev et Pigebarn paa fem Aarfra Küsnacht i Schweiz forgiftet ved farvet Sukkergodt. Kuchenbageren i Meilen, som havde tillave, Varene, og Apothekeren i Zürich, som havde ladet ham faae det giftige Farvestof, bleve af Retten frifundne for forsætligt Drab, men for deres Uforsigtighed, dømte til at betale de temmelig betydelige Omkostninger til Lægen, Begravelsen. &c.¬
Viborger Samler, 1827-04-17
J en Landsbye ved Gottingen har et Menneske i et Klammerie om en Arvepart begaaet den gyselige Misgierning: med en Øxe at myrde sin gamle Fader, Moder og Soster.
Viborger Samler, 1827-04-17
Grevskabet Cumberland har længe været bekjendt for dets Jndbyggeres lange Levealder, og følgende Omstændigheder bestyrker denne Sag. For faa Uger siden vare hos en Barbeer i Harrington 7 Personer, forsamlede, som een efter den anden lode deres Skjæg aftage, og hvis Alder tilsammenlagt udgjorde 573. Aar, det er, med et Middeltal, 82 Aar for hver.
Viborger Samler, 1827-04-17
Jndenlandske Tidender. Kjøbenhavns Politiven har følgende to Spørgsmaale: "Kan en Kgl. Embedsmand, hvem der er anbetroet tvende kongelige Embeder, undgaae Suspension fra begge Embeder, naar han er bleven overbeviist om bedragerisk Forhold ved Forvaltningen af det ene af disse, eller kan han alligevel vedblive at fungere med offentlig Troværdighed i begge Egenskaber, Sporgsmaalet, der maaskee kunde have praktisk Jnteresse for selve Staden Kjøbenhavn, bedes offentligen besvaret. - "Naar en Kapital, som en henstaaende i Skifteretten, først bliver udbetalt efter 15 Aars Forløb, formedelst Arvingernes Udeblivelse, kunne disse da gjøre sig Haab om at erholde lovlig Rente af denne Kapital i alle de Aar, som ere forlobne siden Skiftets Slutning.
Viborger Samler, 1827-04-17
Den 5te April opførtes i Kjøbenhavn for første Gang den af Dr. Heiberg efter Theaterdirectionens Anmodning bearbeidede Vaudeville: "Syv militære Piger." Originalen er fransk: "Les femmes Jolders, men da Doctoren ikke kunde vente paa, at den blev forskreven blev han nødt til at vælge imellem to tydske Oversættelser, og valgte den af Angelys, især af den Grund, at det ofte er lettere at restituere en Original efter en slet, end efter en god Oversættelse." J Valget af Musiknummerne har han kun foretaget sig tre Forandringer og een Udeladelse. Unægtelig havde de syv Skuespillerinder, Mad. Winslow, som Korporal, Jomfruerne Nielsen Smith, Abrahamsen, Rongsted, Beyer og J. Palges som Soldater, Ære af deres færdige Exercits og gave et behageligt Skue. Farore gjorde Stykket dog et ber, som andensteds; det har og ringe Værd. Deres Majestæter hædrede dets Forestilling med Deres allerhøieste Nærværelse.
Viborger Samler, 1827-04-17
(Fra Flyveposten af 6te April.) Ved sin Opførrelse i Dag otte Dage fandt "Floribella" et glimrende bifald. Jkke blot de enkelte Musiknummere bleve stærkt beklappede, men ved Enden af Forestillingen faldt en usædvanlig Applaus, og et almindeligt længe fortsat Vivat blev bragt vor store Componist, som selv var tilstede ved Forestillingen. Ogsaa Hr. Bernhard Romberg befandt sig den Aften imellem Tilhorerne. Ved denne Leilighed er det saameget behageligere, at kunne underrette Publikum om at Hr. Prof. Weyse nu er næsten færdig med sin Composition af Dr. Heibergs Operette: "Et Eventyr, i Rosenborg Have" saa at dette Stykke, (hvortil Hr. Wallich har malet nyt Bagteppe, forestillende Rosenborg Slot, seet fra Haven) vil efter al Rimelighed, blive opført omtrent til samme Tid, som den virkelige Rosenborg Have begynder at tiltrække Publikum.
Viborger Samler, 1827-04-17
I Kbhavn. er udkommet et Lystspil: "Den dramatiske Skræder" som paa Titelbladet kaldes et Sidestykke til Holbergs politiske Kandestøber. Forfatteren har i Adresseavisen kundgjort, at "han endnu ikke hverken paa sit Stykkes Titelblad eller andensteds offentligen har navngivet sig", og at "Enhver, som har givet eller agter at give ham Navn, handler heri ubeføiet." (Derfor kan det dog ei forbydes Nogen at gjætte paa Hr. Rosenkilde.)
Viborger Samler, 1827-04-17
En ung Pige har bekjendt en Snees Tyverier, begaaede i Kbhavn., meest i Boutiker.
Viborger Samler, 1827-04-17
Den norske Dampfart tager sin Begyndelse Tirsdagen den 17de April, og stal for i Aar vedvare til October Maaneds Udgang. Hver Tirsdag Eftermiddag skal det afgaae fra Frederiksværn, ankomme til Gothenborg Onsdag Formiddag, derfra afgaae igjen om Eftermiddagen, indtræffe til Kjøbenhavn Torsdag Middag, afgaae derfra igien om Fredag Eftermiddag, komme til Gothenborg Løverdag Formiddag, og til Frederiksværn Søndag Morgen. - Det andet Dampfartøi begynder paa samme Tid sin Fart imellem Christiania og Christiansand, paa hvilken Tour det anløber Frederiksværn, Brevig, Kragerøe, Østerriisøer a. Betalingen for hver Passageer imellem Frederiksværn og Kjøbenhavn er til 1ste Plads: 10 Spd., mellem Kjøbenhavn og Hothenborg 8. For 2den Plads, det er i Forkahatten, betales kun det Halve, og for Dækket lun en Fierdedeel; for Børn under 15 Aar det Halve, og under 10 Aar en tredie Part. Ogsaa befordres dermed Pakker indtil 100 Punds Vægt og 8 Cubikfods Omfang.
Viborger Samler, 1827-04-17
Viborg. Det særdeles skjønne Foraarsveir, ved med nogen Kulde men dog uden Nattefrost og med stærk Taage, der bringer Dug paa Jorden, har var ret i nogle Dage, og bragt Græs og alle Vexter til at fremspire frodig. Koerne ere derfor paa nogle Steder allerede ude, af Mangel paa Foder.
Viborger Samler, 1827-04-17
Dom, afsagt i den Kongel. Landsoverret i Viborg, Mandagen den 19de Marts 1827.
Viborger Samler, 1827-04-17
J Sagen No. 38. Actor Lovpltr. Ørum contra : Holm Defenser for Anders Friis og Hustrue i Hanning Sogn. (Der tiltales for ulovligt Forhold med arresteret og udlagt Gods.)
Viborger Samler, 1827-04-17
Dom: "Tiltalte Anders Friis bør for Actors videre Tiltale i denne Sag fri at være, dog at han udreder de af Actionen flydende Omkostninger i Overeensstemmelse med Herredstingsdommen. Tiltalte Kirsten Marie Christensdatter bør for Justitiens Tiltale i denne Sag fri at være. At efterkommes under Adfærd efter Loven."
Viborger Samler, 1827-04-17
Ved Bølling Herreds Extraxet er, af constitueret Sættedommer Kammerraad og Prokurator Lütten den 23de Decbr. 183, dømt saaledes: "Tiltalte Anders Nielsen Friis af Hanning bør hensættes paa Vand og Brød i 5 Dage. Konen Kirstine Marie Christensdatter ibidem, bør ligeledes overeensstemmende med Forordningen af 12te Junii 1816, hensættes i Fængsel paa Vand og Brød i 3 Dage saa udrede de ogsaa in solidum alle af Sagen samt Arrest og Varetægt flydende Omkostninger, hvoriblandt Salarium til Actor Prøveprokurator Bagge 4 Rbd. Sølv og til Defenfor Prokurator Grooss 3 Rbd. Sølv ligesom Diætpenge efter Overøvrighedens nærmere Bestemmelse hvilket alt i Mangel af Formue bliver at udrede af det Offentlige. Dommen at efterkomme efter Overøvrighedens Foranstaltning, og det Jdømte at udrede inden 15 Dage efter denne Doms lovlige Forkyndelse."
Viborger Samler, 1827-04-17
Bekjendtgjørelser. Onsdagen den 11te Dennes, behagede den Forsynet ved en rolig Død at bortkalde til en bedre Verden efter 2 Maaneders Sygdom vores retskafne og gode Fader: Jørgen Næsted, Jorhenværende Capitain ved Borgerskabet i Kjøbenhavn, samt Oldermand ved Sværdfægerlauget sammesteds i hans Alders 8 Aar. Hvilket med Veemod bekjendtgjøres Jraværende Slægt og Penner, paa egen og Sodskendes Vegne af: Estvad-Præstegaard den 14de April 1827. B. C. Bjerregaard.
Viborger Samler, 1827-04-17
I Henhold til den af Kirkernes Værge Kjøbmand Hagemann, efter Kirke-Jnspectionens Foranstaltning, i denne Avis skeete Bekjendtgjørelse, anmodes herved Enhver, der maatte ønske at overvære Confirmations=Acten i nogen af Byens Kirker Søndagen den 22de dennes, om, at indfinde sig i Kirken inden Confirmandernes Udtrædelse paa Kirkegulvet, da det, til Ordens og fornøden Roligheds Vedligeholdelse, af Politiet vil vorde paaseet at i Almindelighed Jngen indlades i nogen af Kirkerne efterat Confirmanderne ere udtraadte paa Kirkegulvet. Politiekammeret i Viborg, den 16de April 1827. Gundelach.
Viborger Samler, 1827-04-17
Provstinde Ørums Gaard kan strax faaes enten tilkjøbs eller tilleie. Det Nærmere erfares hos Landsoverretsprokurator Ørum. Appelsiner faaes hos C. Sthyr. Hos Hr. Kjøbmand Holm i Skive faaes af H. P. Høyers Chocolade til billig Priis. Rødt Sjællandsk Kløverfrøe af bedste Sort, og sidste Aars Afgrøde, er at bekomme hos Carl Ring i Skive.
Viborger Samler, 1827-04-17
Rødt Sjællandsk Kløverfrøe og godt reen Sæde=Byg er at bekomme hos Jens Thiørring i Skive.
Viborger Samler, 1827-04-17
Auction. Fredagen den 20de dennes, Eftermiddag Kl. 2 lader Enkemadame Baadsgaard formedelst Bopæls Forandring, ved Auction, som afholdes paa hendes Boepæl i Gravene bortsælge nogle Meubler og Kjøkkentøj, m.v., efter de Conditioner som bekjendtgjøres ved Auctionen hvortil de Lysthavende indbydes. Auctions-Contoiret i Viborg, den 16de April 1827. Gundelach.
Viborger Samler, 1827-04-17
Auction. Løverdagen den 21de dennes, Eftermiddag Kl. 3 afholdes paa Byens Raadhuus Auction over Græsningen for indeværende Sommer paa Byens Veie, i Møgelkjær og flere dens Eiendomme, som sædvanligt, efter de Conditioner som bekjendtgjøres ved Auctionen, hvortil de Lysthavende indbydes. Auctions-Contoiret i Viborg, den 16de April 1827. Gundelach.
Viborger Samler, 1827-04-17
Auction. Torsdagen den 26de dennes Formiddag Kl. 9, lader Enkefrue Oberstlieutenantinde Mylius ved Auction som afholdes paa hendes Bopæl i Gravene, formedelst Bortflytning, bortsælge endeel Jndboe bestaaende af Mahogni og andre Meubler, Sengeklæder, og Kiøkkentøj, m.m. efter de Conditioner, som bekjendtgjøres ved Auctionen, hvortil de Lysthavende indbydes. Auctions-Contoiret i Viborg, den 16de April 1827. Gundelach.
Viborger Samler, 1827-04-17
Den Dødsboet efter Kirsten Andersdatter, Enke efter Niels Pedersen Brundt i Sahl, tilhørende Gaard af Hartkorn Jordskyld 4 Tdr. 2 Skpr. og Skovskyld 1 Fdkr. 1 1/2 Alb. i Sahl stilles til Bortsalg ved en eneste Auction som afholdes i Sahl Onsdagen den førstkommende 2den Mai om Formiddagen Kl. 10, iblandt andre, paa det Vilkaar: at Kjøbesummen indtil 600 Rbd. Sølv kan forblive indestaaende i Eiendommen. Lysgaard og Hids Herreders Contoir. Dalsgaard, den 10de April 1827. H. H. Holm.
Viborger Samler, 1827-04-17
Fredagen den 20de d. M. om Formiddagen Kl. 11 foretages ved Spangsdal mellem Overlund og Skovsgaard Licitation over en betydelige Deel Spand- og Gangdagsarbeide paa Veien der, mellem Viborg og Veirumbroe. Overslag og Conditioner kunne strax erfares paa Herredscomptoiret. Middelsom og Sønderlyng Herredsfogder. Viborg den 14de April 1827. Rod.
Viborger Samler, 1827-04-18
Nyeste Postefterretninger fra Udlandet.
Viborger Samler, 1827-04-18
Madrid. 26de Marts. Her har Alt et krigersk Udseende. Man mener vort Ministerium derved formener at skrække England hvis Maadeholdenhed det anseenfor Svaghed. Ministeren Hr. Salmon skal og aabenhiertigt have erklæret Hr. Lamb "at Regjeringer slet ikke misbilligede Rebellernes Fremfærd, m. m.
Viborger Samler, 1827-04-18
Prindsesse Marie Franciska har anviist 60,000 Realer til at beværte de Kongel. Frivillige med i Par do. Jmellem de Kongel. Frivillige og Gensdarmerne er nylig holdt en liden Fægtning paa den store Exerceerplads, hvorved 1 Mand af de Frivillige blev dræbt og nogle saarede.
Viborger Samler, 1827-04-18
England.
Viborger Samler, 1827-04-18
Fra den 26de Mai 1825 og til den 26de Mai 1826 blev der i England og Vales betalt 6,966, 155 Pd. Sterling i Fattigskat, og dog havde 90 Districter ikke endnu erlagt deres Andeel, saa at man kan antage, at denne trykkende Afgift i England beløber sig til 7 Mill. Pd. St. aarlig.
Viborger Samler, 1827-04-18
Catholikerne i Jrland holde nu mange Forsamlinger for endnu en Gang i Aar at bringe deres i Underhuset med en saa ringe Stemmeflerhed forkastede Andragende for Parlamentet.
Viborger Samler, 1827-04-18
31te Marts. Man skriver fra Madrid saaledes: "Hr. Lamb nyder nu, saavidt man kan skjønne, i udmærket Grad det spanske Hofs og Ministeriums Tillid, da der bestandig vises ham den meest paafaldende Opmærksomhed."
Viborger Samler, 1827-04-18
Constantinopel. 7de Marts. Det stadfæster sig nu, at Grev Guilleminot har tiltraadt de af England og Rusland til Grækernes Fordeel gjorte Forslag; men Reis Effendi skal ogsaa mundtlig have givet ham et af slaaende Svar. - J disse Dage ere igjen mange Personer henrettede.
Viborger Samler, 1827-04-18
Amsterdam. 7de April. Hs. Majestæt har befalet, at der skal anvendes 20,000 Fl. aarlig til Anskaffelse af levende Mesteres Konstværker, i Særdeleshed fra Ud stillingerne i Amsterdam, Antwerpen, Brussel og Ghent, samt til Præmier.
Viborger Samler, 1827-04-18
Blandede Efterretninger. I Fyrstendommene Moldau og Wallakiet ere sporede oprørske Bevægelser.
Viborger Samler, 1827-04-18
Den keiserl. russiske Oberst, Baron v. Gersdorff (Besidder af Marselisborg ved Aarhuus) er, efter Ansøgning, i Naade afskediget som General.
Viborger Samler, 1827-04-18
Fra Wien gjendrives nu den af det franske Blad Constitutionel først meddeelte Efterretning, at Keiserindens Skriftefader skulde være arresteret, hvilket er en skammelig Løgn.
Viborger Samler, 1827-04-18
Man fortalte i Rom, at en derværende Ordens geistlig havde skrevet en Bog, der indeholdt mange selsomme Ting, blandt andet en Spaadom om Verdens Undergang i Aaret 1831. Censuren forbøde dette Skrift; men Forfatteren henvendte sig lige til Paven, som selv paategnede Manuscriptet: "Maae trykkes 1831."
Viborger Samler, 1827-04-18
Frankrig. Ved at sammenligne Forbrydernes Antal her og i England for 1825, findes: at der i Frankrig med en Folkemængde af 30,504,000 Mennesker vare 7234 Anklagede, af hvilke 2640 bleve frikjendte og 4594 dømte. J England derimod havde man med en Folkemængde af 12,000,000 Mennesker, 14,437 Anklagede; deraf bleve 4,437 frikjendte og 9964 dømte. J Frankrig bleve 176 dømte fra Livet, 1622 til Tvangsarbeide, 1370 til Fængsel og 1426 til Forbedringsstraf, i England bleve derimod 1036 dødsdømte, 1674 til Landsforviisning, 6973 til Fængsel og 281 til Forbedringsstraf.
Viborger Samler, 1827-04-18
Den russiske Geheimeraad og Statsminister, GrevCapodistria, er den 29de Marts indtruffen til Paris. J Naney døde nylig en 98 aarig Kone som blev fulgt til Graven af sine 115 Børn, Børnebørn og Børneborns Børn.
Viborger Samler, 1827-04-18
Tydskland. Pastor Amsinck til St. Johanniskirken i Hamborg har ogsaa taget Præsten Kur i Forsvar mod de anonyme beskyldninger som aldeles usande. Denne hvist agtværdige Mand legitimerede sig tilfulde for Ministeriet i Hamborg som Agent for den evangelisk-lutherske Kirke i Nordamerika, og reiste derfra til Lybeck, Kiel, Kjøbenhavn, Stochholm, Petersborg, Berlin, Dresden og Thuringen, hvor han nu befinder sig og agter derfra at besøge det sydlige Tydskland. Nærmere Oplysning kan ogsaa erholdes af det Skrift, Dr. og Prof. Theol. Twesten i Kiel har udgivet om det theologisk-lutherske Seminarium, som agtes oprettet i Chettysburyi Pensylvanien.
Viborger Samler, 1827-04-18
Den berømte Naturforsker Dr. Chladni er død i Breslau i sit 71de Aar.
Viborger Samler, 1827-04-18
J Hamborg sælger Carl Hertz 4000 Garnityrer Wiener Silke=Lokker fra 16 til 24 Ls. nemlig Keiser-Elise- og Jmmortel-Krøller, blandt hvilke er et fortrinligt Slags, opkaldt efter MamselSonntag under Navnet: belle Henrielte. (O lykkelige Skabninger, bliver snarest muligt udødelige ved at kjøbe Silkekrøller hos Carl Herz! Det er i Sandhed godt Kjøb for Udødelighed.)
Viborger Samler, 1827-04-18
Sverrig. Jndførselen af Rug og Byg imod en Afgift af 2 og 1 Rbd. samt af Høe toldfrit, er forlænget til den 15de Juli d. A. Ogsaa maae Kartofler indføres frit til 1ste August. - Consistoriet i Carlstad har faaet en velfortjent Næse af Statsraadet, fordi det gav nogle Sognemænd i Wermeland, som modsatte sig Oprettelsen af en Skole for den indbyrdes Underviisning, Medhold, blandt andet paa den stygge Grund: "at det for den ringere Arbeidsklasse var nok, naar den til Nød kunde læse de Bønner og Palmer, som den hørte hver Søndag i Kirken." "Det har - hedder det i denne Regjeringen saa hædrende Beslutning - opvakt Vor høieste Mishag, at finde slige Yttringer af Eder i en Sag, der udgjør den vigtigste Deel af Eders Embede, at nemlig en ringe Færdighed i at læse er nok for den arbeidende Klasse, og en større Aandsdannelse, hvorfra dog nøiere Kundskab om Religionen og de borgerlige Pligter er uadskillelig, skulde være farlig for den. Ved Vore Bestræbelser og uafladelige Omhu for den offentlige og private Dannelse og Oplysning, have disse Attringer været Os høist uventede, og stemme hverken overeens med Vor Tid efter anden udgivne Forskrifter til OpdragelsesAnstalternes Forbedring eller med Nationens retmæssige Ønsker og Tidsalderens Krav."
Viborger Samler, 1827-04-18
Hs. Kgl. Høihed Prinds Gustav af Sverrig, hedder, det fra Wien under 30te Marts har paa 3 Aar leiet Fyrsten af Aucrsbergs Palai ved Borgports=Glacien, og Man vil vide, at han, som Oberst, faaer Commandoen over en herværende Grenadeerdivision., Norge. Til taknemmelig Erindring om den nylig i Kbhvn. afdøde Commandeur Sølling, (Opfinderen af de søllingske Lotsbaade, hvoraf der ved Norges Kyst allerede gives over 600, som selv i det haardeste Veir vove sig tilsøes og bringe mangfoldige i Fare stædte Skibe i sikker Havn) er der allerede for nogle Aar siden i Nærheden af Fahrsund oprettet et Monument; men det stedse skjønsomme og taknemmelige Norge, hedder det i en Skrivelse fra Christiania af 26de Marts med sin for alt Ædelt og Godt beggeistrede Konge i Spidsen, vil, efter Forlydende, ei lade det beroe derved, men gjøre denne Sag til en National-Gienstand og lade det Taknemmelighedsbeviis, der allerede burde have været ydet Sølling selv, gaae over paa hans Børn.
Viborger Samler, 1827-04-18
Jndenlandske Tidender, (Formedelst Helligdagene er ingen Cours noteret.)